
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 11Csp/8/2026 8826200158 08. 06. 2026 JUDr. Andrea Zolotová ECLI:SK:OSVT:2026:8826200158.4
Uznesenie Okresný súd Vranov nad Topľou sudkyňou JUDr. Andreou Zolotovou v spore žalobcu: M.B.A. Consult Investments s.r.o. so sídlom Nám. M. R. Štefánika 43/51, 977 01 Brezno, IČO: 55 414 656, zastúpený: Advokátska kancelária Galadík s.r.o. so sídlom Nám. Štefana Moysesa 45/17A, 974 01 Banská Bystrica, IČO: 54 691 419, proti žalovanej: A. B., nar. XX. XX. XXXX, trvale bytom C. XXXX/X, XXX XX D. E. F., o zaplatenie 14.969,87 eur s príslušenstvom, takto rozhodol: Súd schvaľuje zmier uzavretý medzi stranami konania v tomto znení: I. Žalovaný sa zaväzuje zaplatiť žalobcovi 14.969,87 EUR, spolu s úrokom z omeškania vo výške 7,40 % p.a. zo sumy 11.947,67 EUR od 03.01.2026 do zaplatenia a to prostredníctvom pravidelných mesačných splátok vo výške 100,00 EUR mesačne po dobu 6 mesiacov a následne prostredníctvom pravidelných mesačných splátok vo výške 200,00 EUR až do splatenia s tým, že prvá splátka je splatná počnúc mesiacom právoplatnosti súdneho rozhodnutia a ďalšie splátky sú splatné vždy k 28. dňu nasledujúceho kalendárneho mesiaca s tým, že nezaplatením čo i len jednej splátky riadne a včas ma za následok, že sa stáva splatným celý zostávajúci dlh. II. Žalovaný je povinný zaplatiť žalobcovi náhradu trov konania pozostávajúcich z trov právneho zastúpenia vo výške 1.240,59 EUR za 3 úkony právnej služby, pričom trovy konania sa budú splácať v rámci tých istých mesačných splátok podľa výroku I., až do úplného zaplatenia celej dlžnej sumy vrátane trov konania. III. Platobné miesto (určené pre výroky I. aj II.) Splátky podľa výroku I. aj II. je žalovaný povinný uhrádzať na účet žalobcu vedený v F. C. G. číslo: H. XXXX XXXX XXXX XXXX XXXX / F., VS: 9010010145, príjemca: M.B.A. Consult Investments. odôvodnenie: 1. Žalobca sa žalobou doručenou súdu domáhal zaplatenia sumy 14.969,87 € s úrokom z omeškania. 2. Pred začatím pojednávania vo veci samej, po vzájomnej dohode, strany v konaní uzavreli zmier a predložili ho súdu pred začatím pojednávania vo veci samej na schválenie. 3. Podľa ust. § 148 ods. 1,2 CSP žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 4. V danom prípade strany v konaní uzavreli zmier a požiadali súd o schválenie zmieru pred začatím pojednávania vo veci samej, tak ako je uvedený vo výroku tohto uznesenia. 5. Keďže obsah uzavretého zmieru, nie je v rozpore so zákonom, súd ho preto schválil.
6. Nakoľko súčasťou zmieru boli trovy konania, súd o nich osobitne nerozhodol. Poučenie: Proti tomuto uzneseniu odvolanie nie je prípustné.

